Държавен вестник, бр. 47, 2023 г., стр. 17

БРОЙ  47	
Д Ъ Р Ж А В Е Н  В Е С Т Н И К 	
СТР.  17  
РЕШЕНИЕ № 392
ОТ 25 МАЙ 2023 Г.
за допълнение на Решение № 265 на Ми­
нистерския съвет от 2003 г. за приемане на 
Списък на физическите лица, юридическите 
лица, групите и организациите, спрямо които 
се прилагат мерките по Закона за мерките 
срещу финансирането на тероризма (обн., ДВ, 
бр. 64 от 2003 г.; изм. и доп., бр. 86 от 2003 г., 
бр. 34, 61 и 87 от 2004 г., бр. 16 от 2006 г., 
бр. 44 и 66 от 2016 г. и бр. 73 от 2022 г.)
На основание чл. 5, ал. 1 от Закона за 
мерките срещу финансирането на тероризма
МИНИСТЕРСКИЯТ СЪВЕТ
Р Е Ш И :
В приложение „Списък на физическите 
лица, юридическите лица, групите и органи­
зациите, спрямо които се прилагат мерките 
по Закона за мерките срещу финансирането 
на тероризма“, в раздел IV се създава т. 3:
„3. Владимир Петров Ненчев
Дата на раждане: 24.02.1959 г.
Място на раждане: гр. София, България
Адрес: гр. София, България.“
Министър-председател: 
Гълъб Донев 
Главен секретар на Министерския съвет: 
Красимир Божанов
4259
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ИКОНОМИКАТА
И ИНДУСТРИЯТА
Правилник за изменение и допълнение на 
Правилника за организацията на работа и 
състава на Консултативния съвет за сътруд­
ничество между държавните органи и лицата, 
осъществяващи икономически дейности, свър­
зани с нефт и продукти от нефтен произход 
(ДВ, бр. 73 от 2020 г.)
§ 1. В чл. 5, ал. 1 думите „Министерство­
то на икономиката“ и „Министерството на 
земеделието, храните и горите“ се заменят 
съответно с „Министерството на икономи­
ката и индустрията“ и „Министерството на 
земеделието“, а след думите „Националната 
агенция за приходите“ се добавя „Комисията 
за защита на конкуренцията, Държавна аген­
ция „Национална сигурност“.
§ 2. В чл. 9, ал. 2 думите „на три месеца“ 
се заменят с „на шест месеца“.
§ 3. Навсякъде в текста на правилника 
думите „Министерството на икономиката“, 
„министърът на икономиката“ и „министъра 
на икономиката“ се заменят съответно с „Ми­
нистерството на икономиката и индустрията“, 
„министърът на икономиката и индустрията“ 
и „министъра на икономиката и индустрията“.
Заключителна разпоредба
§ 4. Правилникът влиза в сила от деня 
на обнародването му в „Държавен вестник“.
Министър:
Никола Стоянов
4240
МИНИСТЕРСТВО
НА ОТБРАНАТА
Наредба за изменение и допълнение на Наредба 
№ Н-7 от 17.05.2013 г. за условията и реда за 
изплащане на пътни пари на военнослуже­
щите и цивилните служители от Министер­
ството на отбраната, структурите на пряко 
подчинение на министъра на отбраната и 
Българската армия при отиване и връщане 
от платен годишен отпуск (обн., ДВ, бр. 49 
от 2013 г.; доп., бр. 7 от 2016 г.; изм. и доп., 
бр. 66 от 2018 г.)
§ 1. В чл. 2 се създава ал. 3:
„(3) Пътните пари по ал. 1 за цивилните 
служители се полагат само по основното право­
отношение. Когато основното правоотношение 
е извън Министерството на отбраната, струк­
турите на пряко подчинение на министъра 
на отбраната и Българската армия, пътните 
пари по ал. 1 се изплащат по допълнителното 
правоотношение, а когато допълнителните 
правоотношения в Министерството на от­
браната, структурите на пряко подчинение 
на министъра на отбраната и Българската 
армия са повече от едно, пътните пари се 
изплащат по първото по време съществуващо 
допълнително правоотношение.“
§ 2. Параграф 1 от допълнителната разпо­
редба се изменя така:
„§ 1. По смисъла на наредбата:
1. Членове на семейството са: съпруг/съп­
руга, ненавършили пълнолетие деца, вклю­
чително и тези, които учат в редовна форма 
на обучение до навършване на 26-годишна 
възраст, ако не са сключили граждански брак.
2. Основно правоотношение е всяко пра­
воотношение (трудово или служебно), което 
независимо от основанието, на което е въз­
никнало, е съществувало преди сключването 
на следващото правоотношение.“
Заключителна разпоредба
§ 3. Наредбата влиза в сила на 1.06.2023 г.
Министър:
Димитър Стоянов
4237